ঢাকাঃ মা তানজীন রহমানের পুলিশের কাছে স্বীকারোক্তি। বলেন, জিন ‘আছর’ করেছে তার ওপর প্রথমে ছেলেকে পরে মেয়েকে গলা কেটে খুন করেন মা রাজধানীর সবুজবাগের উত্তর বাসাবোয় নিহত শিশু ভাই-বোনকে তাদের মা তানজীন রহমান ধারালো অস্ত্র দিয়ে গলা কেটে খুন করেন। গতকাল শনিবার ভোররাতে এক প্রতিবেশীর বাড়ি থেকে গ্রেফতারের পর পুলিশের কাছে দেয়া স্বীকারোক্তিতে তিনি এমনটা জানান। হত্যার কারণ সম্পর্কে তিনি বলেন, জিনের আছর পড়েছিল তার উপর। অধিকতর জিজ্ঞাসা-বাদের জন্য তাকে ৫ দিনের রিমান্ডে নিয়েছে পুলিশ। হত্যাকাণ্ডের সঙ্গে আর কেউ জড়িত কিনা তাও খতিয়ে দেখা হচ্ছে বলে জানিয়েছে পুলিশ।